Β΄ Σώμα Στρατού (Ελλάδα)

Το **Β΄ Σώμα Στρατού** (Β΄ ΣΣ) ιδρύθηκε το 1913, έλαβε μέρος σε όλους τους πολέμους που ακολούθησαν στην Ελλάδα. Το 1998 ορίζεται ως Στρατηγική Εφεδρεία, περιλαμβάνουσα τις Ειδικές Δυνάμεις και την Αεροπορία Στρατού. Η τελετή διάλυσής του έλαβε χώρα στις 29 Νοεμβρίου 2013 στο Στρατηγείο του, στο στρατόπεδο "Καπετάν Αμύντας" στη Βέροια, με βάση τη Νέα Δομή Δυνάμεων του Ελληνικού Στρατού που είχε εγκριθεί από τον Μάιο του 2013 και περιλάμβανε την κατάργηση του Α' και Β' Σώματος Στρατού. 

## Ιστορία
Το Β΄ Σώμα Στρατού ιδρύθηκε μετά τους Βαλκανικούς Πολέμους, στις 17 Αυγούστου του 1913. Αρχικά με έδρα την Αθήνα, μεταφέρθηκε στην Πάτρα το Δεκέμβριο του ίδιου έτους. Κατά τη διάρκεια του Α΄ Παγκοσμίου Πολέμου πολέμησε στο μακεδονικό μέτωπο και στη συνέχεια συμμετείχε στη Μικρασιατική Εκστρατεία. 

Μετά την ήττα της Ελλάδας τον Αύγουστο του 1922, το Σώμα επανασυστάθηκε στις 7 Σεπτεμβρίου του 1922 στην ανατολική Μακεδονία, ως μέρος του στρατού του Έβρου.

Το Σώμα έλαβε μέρος στον Ελληνοϊταλικό πόλεμο του 1940-41 από την αρχή, και διήρκεσε μέχρι την ήττα και τη διάλυση του Ελληνικού Στρατού, μετά τη γερμανική εισβολή στην Ελλάδα τον Απρίλιο του 1941. 

Μετά την απελευθέρωση από τη γερμανική κατοχή, το Β΄ Σώμα Στρατού επανιδρύθηκε το 1946 στη Λάρισα και πήρε μέρος στον Ελληνικό Εμφύλιο Πόλεμο. 

Μετά το τέλος του Εμφυλίου Πολέμου το 1949, το Σώμα μεταφέρθηκε στην Κοζάνη, όπου παρέμεινε μέχρι τον Ιούλιο του 1962, όταν μετακόμισε στη Βέροια, την τελική έδρα του. Κατά τη διάρκεια αυτής της περιόδου, το Σώμα αποτέλεσε το μεγαλύτερο μέρος του ελληνικού εκστρατευτικού σώματος στην Κορέα.

Μετά το 1990 αποτέλεσε την Ελληνική Δύναμη Ταχείας Αντιδράσεως και σε αυτήν ανήκαν όλοι οι σχηματισμοί που συμμετείχαν σε ειρηνευτικές αποστολές στο εξωτερικό (Αλβανία, Βοσνία, Κοσσυφοπέδιο, Αφγανιστάν), ενώ ιδιαίτερα μετά την αναδιάρθρωση του 2008, είχε στη διάθεσή του κρίσιμες μονάδες όπως την 1η Μεραρχία Πεζικού (Ι ΜΠ), την 2η Μηχανοκίνητη Μεραρχία Πεζικού, καθώς και την 1η Ταξιαρχία Αεροπορίας Στρατού. 

## Έμβλημα
Το έμβλημα του Σώματος απεικονίζει μία αρχαία σπαρτιατική ασπίδα που τη διασχίζουν δύο ακόντια. Συμβολίζει τη δύναμη, την αγωνιστικότητα και την αποφασιστικότητα των αρχαίων Ελλήνων της Σπάρτης.

Το ρητό που εμπεριέχεται στο θυρεό είναι *Ή ΤΑΝ Ή ΕΠΙ ΤΑΣ* (ή αυτήν ή πάνω σ' αυτήν). Αυτή η φράση αναφερόταν από τις Σπαρτιάτισες μητέρες στους γιους τους πριν πάνε στον πόλεμο, υπενθυμίζοντάς τους να επιστρέψουν ως νικητές με την ασπίδα, ή νεκροί πάνω σ' αυτήν. Η επιστροφή χωρίς την ασπίδα σήμαινε πως ο στρατιώτης ήταν ρίψασπις (ο οπλίτης δεν μπορούσε να ξεφύγει από το πεδίο της μάχης, εκτός εάν ο ίδιος πετούσε μακριά τη βαριά και δυσκίνητη ασπίδα του).

## Διάρθρωση ([[1915]])
*Β΄ Σώμα Στρατού με έδρα την Πάτρα
:Διοικητής: Αντιστράτηγος Εμμανουήλ Μανουσογιαννάκης 
:Επιτελάρχης: Συνταγματάρχης Πυροβολικού Αριστοτέλης Βλαχόπουλος, περιελάμβανε τη
* 3η Μεραρχία Πεζικού με έδρα την Πάτρα
* 4η Μεραρχία Πεζικού με έδρα το Ναύπλιο
* 14η Μεραρχία Πεζικού με έδρα την Καλαμάτα

## Διάρθρωση ([[2008]])
Η επιχειρησιακή διάρθρωση του Β΄ Σώματος Στρατού το 2008 ήταν η εξής:

* Β΄ Σώμα Στρατού, με έδρα τη Βέροια
** Διοίκηση Πυροβολικού Β΄ Σώματος Στρατού (ΔΠΒ/Β΄ ΣΣ)
** Διοίκηση Μηχανικού (ΔΜΧ/Β΄ ΣΣ)
** 489ο Τάγμα Διαβιβάσεων (489ο ΤΔΒ)
** 1η Μεραρχία Πεζικού (I ΜΠ), με έδρα τη Βέροια
*** 1ο Τάγμα Διαβιβάσεων (1ο TΔΒ)
*** Λόχος Στρατηγείου 1ης Μεραρχίας Πεζικού (ΛΣ/Ι ΜΠ)
*** 1η Ταξιαρχία Καταδρομών-Αλεξιπτωτιστών (1η ΤΑΞΚΔ-ΑΛ), με έδρα τη Ρεντίνα
**** 480ο Τάγμα Διαβιβάσεων (480ο ΤΔΒ)
**** 1ο Σύνταγμα Καταδρομών (1ο ΣΚ)
**** 2ο Σύνταγμα Αλεξιπτωτιστών (2ο ΣΑΛ)
**** 13η Διοίκηση Ειδικών Επιχειρήσεων (13η ΔΕΕ «Ιερός Λόχος»)
**** Ειδικό Τμήμα Αλεξιπτωτιστών (ETA)
**** Ζ΄ Μοίρα Αμφίβιων Καταδρομών (Ζ΄ ΜΑΚ)
*** 32η Ταξιαρχία Πεζοναυτών (32η ΤΑΞΠΝ «Mοράβας»)
*** 71η Αερομεταφερόμενη Ταξιαρχία (71η Α/M ΤΑΞ), με έδρα τη Νέα Σάντα
** 2η Μηχανοκίνητη Μεραρχία Πεζικού (II Μ/Κ ΜΠ), με έδρα την Έδεσσα
*** Διοίκηση Πυροβολικού 2ης Μηχανοκίνητης Μεραρχίας Πεζικού (ΔΠΒ/ΙΙ Μ/Κ ΜΠ)
*** 2ο Τάγμα Διαβιβάσεων (2ο TΔΒ)
*** Λόχος Στρατηγείου 2ης Μηχανοκίνητης Μεραρχίας Πεζικού (ΛΣ/ΙΙ Μ/Κ ΜΠ)
*** 33η Μηχανοκίνητη Ταξιαρχία (33η Μ/Κ ΤΑΞ «Σύνταγμα Κυδωνιών»), με έδρα το Πολύκαστρο
*** 34η Μηχανοκίνητη Ταξιαρχία (34η Μ/Κ ΤΑΞ «Απόσπασμα Σχου Διαλέτη»), με έδρα τα Γιαννιτσά
** 1η Ταξιαρχία Αεροπορίας Στρατού (1η ΤΑΞΑΣ), με έδρα το Στεφανοβίκειο

## Παραπομπές


## Εξωτερικοί σύνδεσμοι
*  Γ.Ε.Σ.

Κατηγορία:Σώματα στρατού της Ελλάδας
Κατηγορία:Βέροια